Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 416/12/8802	Košice I, 20.11.2012
EEČ : 2-63-51-2012

U Z N E S E N I E

Trestná vec:	obvinený XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	miesto narodenia: XXXXX
	trvalé bydlisko: XXXXX
2.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 794,93 € 
b.	Peňažná suma určená na všeobecne prospešné účely: 166,00 € 
c.	Suma odovzdaná štátu na peňažnú pomoc obetiam trestnej činnosti: 166,00 € 

a.	Výška nahradenej škody alebo škody, na náhradu ktorej sa obvinený zaviazal: 794,93 € 
b.	Suma odovzdaná štátu na peňažnú pomoc obetiam trestnej činnosti: 166,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Sever pod spisovou značkou ORP-2702/SE-KE-2012.
dňa 26.5.2012 v čase okolo 18,15 hodine na parkovisku na Ulici Krupinskej číslo 4 v Košiciach pred krčmou K4 vyskočil na prednú kapotu motorového vozidla značky Peugeot 207 bordovej farby evidenčného čísla KE 651 GB a spôsobil preliačiny na prednej kapote vozidla s drobnými škrabancami na farbe, čím tak XXXXX, bytom XXXXX, Ulica Maurerova číslo 17 ako aj poisťovni Kooperativa a.s., Štefanovičova číslo 4, XXXXX spôsobil škodu vo výške spolu 794,93 €. 

Odôvodnenie: 
      Uznesením policajného orgánu OO PZ XXXXX  - Sever zo dňa 24.7.2012 sp. zn. ČVS:ORP-2702/SE-KE-2012 bolo podľa § 206 ods. 1 Tr. por. rozhodnuté o vznesení obvinenia XXXXX  pre spáchanie prečinu poškodzovania cudzej veci podľa  245 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia. 

      Preskúmaním príslušného spisového materiálu som zistil, že v predmetnej trestnej veci sa koná o prečine poškodzovania cudzej veci podľa § 245 ods. 1 Tr. zák., na ktorý Trestný zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 

      Obvinený a poškodený s takýmto postupom vyslovili súhlas. Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný, svoje protiprávne konanie oľutoval, avšak motív svojho konania bližšie nekonkretizoval. Zároveň prejavil ochotu uhradiť poškodenému spôsobenú škodu. XXXXX ako poškodený vo svojej výpovedi uviedol, že motívom konania obvineného boli zrejme jeho nezhody s XXXXX, družkou XXXXX, ktorá je zároveň aj sestrou nebohej XXXXX, matky obvineného, ohľadne majetkového vysporiadania v dedičskom konaní po nebohej XXXXX. Zároveň potvrdil, že obvinený mu v celom rozsahu uhradil spôsobenú škodu, ktorej časť bola preplatená poisťovňou Kooperativa a.s. XXXXX prostredníctvom havarijného poistenia, pričom uhradil v celom rozsahu aj dlžnú sumu samotnej poisťovni, čo bolo potvrdené aj zástupcom príslušnej poisťovne.      

      Obvinený uhradil na zmierovací účet Krajskej prokuratúry XXXXX peňažnú sumu vo výške spolu 166 €, z ktorej 100 % je určených pre štát na pomoc obetiam trestnej činnosti. 

      Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je postačujúci. 

      Preto som rozhodol tak, ako je to uvedené vo výroku tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Koščo
prokurátor